# Addar (musika taldea)

Addar Bermeon (Bizkaia) 2018an sortutako rock estiloko musika taldea da. Addar hitza, Zuberoan eta inguruan deabruari deitzeko modua da.

## Ibilbidea

Taldea herrian aurretik ezagutzen ziren Zona Cero eta Zartadako Imanol Rodríguez (bateria), Gorka Padrones (ahotsa eta gitarra), Xabier Bilbao (baxua) eta Beñat Aurrek (gitarra) osatu zuten. 2019ko azaroan Bilboko Koba estudioan grabatu zuten euren lehen lana Sugarra deiturikoa, Jose Manuel Sampedrok 'Xanpe' ekoiztua. Bost kantadun disko honetan, Eskandinaviako rock-and-rollaren kutsuko abestiak bildu zituzten. Hitzei dagokienez, zekenkeria, egozentrismoa, pasioa, beldurra nahiz itxaropena bezalako gaiak nabarmentzen dira.
2020ko pandemiaren ostean, 2021eko martxoaren 26an Errautsak diskoa kaleratu zuten. Disko honetan, Sugarra laneko bost abestiei hiru gehiago eta Gor disketxearen laguntza batu zitzaien. Are gehiago, hiru kantu berrien baxuak Mikel Omagogeaskoaren eskutik grabatu ziren, hilabete batzuk lehenago taldearen partaide bilakatu baitzen Xabierrek taldea utzi eta gero.
2022ko urrian Bilboko Koba estudioan eta Xanperen gidaritzapean haien bigarren lan luzea, Gordinik, grabatu zuten. Aurrekoan bezala Gor disketxearen zigilupean kaleratzen da 2022ko abenduan, Durangoko azokan hain zuzen.
Bira hasi eta kontzertu batzuk egin ostean, Beñatek taldea utzi eta bere ordez Asier Allika bihurtzen da taldekide berria.
2024ko urtarrilean taldea Bilboko Koba estudioetara itzultzen da 4 abesti berri grabatzeko asmoz. Abesti hauek urtean zehar argitaratzen dira bideoklip ezberdinekin batera. Urte bukaeran, single hauek EP baten biltzen dira: Eztenak. Lan berri hau 2024ko Durangoko azokan kaleratzen da. Lan honetan Juan Sangre (Governors) abeslariaren eta Keu Agirretxea gitarristaren kolaborazioak biltzen dira, Lehertu da eta Lurra ukitu abestietan hain zuzen.
2024ko maiatzean Asier Allikak taldea uzten du eta bere ordez, Mikel Serra bihurtzen da taldeko gitarrista berria.

## Taldekideak

* Gorka Padrones (Bermeo, Bizkaia) - ahotsa eta gitarra.
* Mikel Omagogeaskoa (Gautegiz Arteaga, Bizkaia) - baxua.
* Imanol Rodríguez (Mundaka, Bizkaia) - bateria.
* Mikel Serra (Itzubaltzeta, Bizkaia) - gitarra.

### Taldekide ohiak

* Beñat Aurre (Bermeo, Bizkaia) - gitarra.
* Xabier Bilbao (Bermeo, Bizkaia) - baxua.
* Asier Allika (Bermeo, Bizkaia) - gitarra.

## Diskografia
### Albumak

* Sugarra (2020)
** Argi ala Ilun 3:41
** Bete Betean 3:15
** Ez da galdu ezer 4:00
** Radio Izar 4:01
** Rock City 4:25
* Errautsak (2021)
** Argi ala Ilun 3:41
** Bete Betean 3:15
** Electroshock 2:29
** Ez da galdu ezer 4:00
** Ito arte 3:03
** Karta Jokoak 3:13
** Radio Izar 4:01
** Rock City 4:25
* Gordinik (2022)
** Berpiztu 3:39
** Ehizan 3:18
** Zer Gehio? 2:06
** Automatak 2:47
** Gordinak 1:14
** Bihotza Urratu Arte 2:34
** Altxa eta Eroriz 3:38
** Nigaz Ez 2:32
** Biztu Nau 3:22
* Eztenak (2024)
** Lehertu da ft. JSang (Governors) 3:33
** Ezin Ulertu 3:06
** Gezur 2:19
** Lurra Ukitu ft.Keu Agirretxea 3:29
** Otsaila 2.13

### Singleak

* Bete Betean.
* Electroshock.
* Suge.
* Berpiztu.
* Otsaila.
* Lehertu da.
* Ezin ulertu.
* Lurra Ukitu.
* Gezur.

## Sariak

* 2020an Rockein lehiaketan euskarazko musika talderik onena.

## Erreferentziak

* ↑ «"Rock&Roll zuzena da gurea, eta letrekin hori helarazi nahi dugu"» Busturialdeko Hitza 2020-05-12 (Noiz kontsultatua: 2021-03-30).
* ↑ «Errautsak» www.badok.eus (Noiz kontsultatua: 2021-03-30).
* ↑ PIPERPOLIS: “Addar” taldeak Errautsak diskoa aurkeztu digu | Bilbo Hiria irratia. 2021-03-30 (Noiz kontsultatua: 2021-03-30).
* ↑ (Gaztelaniaz) r01epd0122e4ed314423e0db04c97a47b5baa317f, r01etpd158aa64558419b9ec5ed77644af02263cda. (2022-01-12). «'Gordinik'» www.kulturklik.euskadi.eus (Noiz kontsultatua: 2023-01-18).
* ↑ (Gaztelaniaz) Lizarribar, Ana Oliveira. (2022-12-06). «Durangoko Azoka retoma la normalidad en una edición con 930 novedades y 250 actividades» Diario de Noticias de Navarra (Noiz kontsultatua: 2023-01-18).
* ↑ (Gaztelaniaz) metaleuskadi. (2023-02-20). «Addar cambios en la formación» Metal Euskadi (Noiz kontsultatua: 2023-05-23).
* ↑ Irratia, NAIZ. (2024-10-01). «Udazkenean kaleratuko den EP berriko ‘Lurra ukitu’ kantua kaleratu du Addar taldeak» irratia.naiz.eus (Noiz kontsultatua: 2024-10-17).
* ↑ r01epd0122e4ed314423e0db04c97a47b5baa317f, r01etpd158aa64558419b9ec5ed77644af02263cda. (2020-06-05). «'Sugarra'» www.kulturklik.euskadi.eus (Noiz kontsultatua: 2021-03-30).
* 1 2 (Gaztelaniaz) SL, TAI GABE DIGITALA. (2022-11-30). «Addar trae de vuelta el rock más crudo con su disco ‘Gordinik’» naiz: (Noiz kontsultatua: 2023-01-18).
* ↑ www.deia.eus (Noiz kontsultatua: 2021-03-30).

## Kanpo estekak

* Datuak: Q125218015